﻿ LA A 70-A ANIVERSARE Maiakovski -an -1 sărbători pe Maiakovski nu înseamnă deloc a médita asupra trecutului ; dimpotrivă, această comemorare te obligă să te cu- funzi adînc în pulsaţia fierbinte a prezentului Dramaturgia ma- iakovskiană este o cronică agitatorică a marilor prefaceri pe care revoluţia le aduce în viaţa societăţii şi în existenţa fiecărui om Pentru a o înţelege nu este necesar un sait înapoi în istorie, ci doar efortul de a cuprinde întreaga amplitu- dine a gîndirii poetului, îndepărtînd acea crustă de fraze tradiţionale şi canoane critice pe care deprinderea le interpune întotdeauna între opera unui clasic şi cititor Căci Maiakovski este clasicul în raport eu creaţia căruia canonizarea este mai inadmisibilă decît oricînd — un clasic viu, un clasic al prezentului www cimec ro66 „In alte formaţii actoriceşti reprezentaţia fie cum o fi ! Asa cum s-ar potrivi dac-am privi situaţia prin gaura cheii Şezi, cică, tolănit ori eu ceafa chircită — şi urmăreşti frînturi „de viaţă trăită" de alţii Niscaiva aventuri Cam aşa : priveşti şi vei vedea chiar acuşi diverse mătuşi, diverşi unchi Vania cum, pe canapea, bolborosesc, mă rog, conversează Pe noi, aşa ceva nu ne interesează ! Nici unchii, nici mătusile ! Unchii şi mătuşile mai dă-i de-a buşile !" Tirada aceasta, extrasă din prologul Misterului buf, scandalizează, pe bună dreptate, pe iubitorii de teatru Trimiterea la Cehov este nu mimai ireverenţioasă, dar şi nedreaptă Invectivele pe care Maiakovski le aruncă dramaturgiei premergă- toare lui nu se opresc aici Iată cum sună două din lozincile scrise pentru specta- colul Bâta : „N-aveţi decît să vă-ncuiaţi, psihologilor, în coliviile locuinţelor Teatrul este o arena pentru propaganda cincinalelor " şi : „Casele comune în locul cocioabelor Acţiunea maselor în locul MHAT-elor" Aici, Maiakovski neagă şi teatrul psihologic, şi experienţa unor spectacole stanislav- skiene Stîngism, fără îndoială E clar că „tezele" citate nu pot sta în picioare Ideile acestea nu sînt însă păreri singulare, izolate, ele fac ecou unor tendinţe spécifiée vremii în aceeaşi perioadă, Eisenstein intra în cinematografie rumegînd planuri sumbre de nimicire definitive a artelor Era o stare de spirit care a atins apogeul în conştiinţa multora dintre primii nnari artişti din Rusia Sovietică Maia­ kovski nu poate fi înţeles în afara ei Care era substratul unor asemenea porniri demne de Raskolnikov ? — cum spune Eisenstein Ce le-^a générât ? Şi ce au générât ele, la rîndul lor ? Războiul şi revoluţia au constituit pentru conştiinţa artistică o confruntare cumplită Arta veche putea să para neputincioasă şi măruntă în faţa unor realităţi atît de dinamice şi de contradictorii Subtextul luptei lui Maiakovski şi a contem­ poranilor săi împotriva artei tradiţionale era dorinţa de a face din creaţia lor un ecou imediat al realităţilor noi Au trecut ani Maiakovski 1-a „amnistiât" public pe Rembrandt Meyerhold a regizat Pădurea, Revizorul şi a început să viseze o montare a tragediei lui Ham­ let Eisenstein s-a eufundat eu pasiune în studiul clasicilor Ceea ce era absurd în polemica efemeră eu trecutul s-a şters din amintire A râmas, însă, afirmaţia : do- rinţa imperioasă de a se pune nemijlocit în slujba prezentului, necesitatea lăuntrică de a créa o artă eu adevărat utilă contemporanilor Este o primejdie permanenta a vieţii intelectuale posibilitatea de a aluneca, din carte în carte şi din spectacol în spectacol, départe de viaţa reală, în universul cald şi confortabil al frumuseţi- lor şi adevărurilor gâta cucerite Una din lecţiile celé mai însemnate aie creaţiei maiakovskiene este protestul împotriva inerţiei, strădania de a răspunde, întotdea- una prompt, eficient şi pasionat, comenzii sociale 67 www cimec roN u numai in teorie, dar şi in practice, Maiakovski a început prin a nega Tragedia scrisă în 1913, care-i poartà numele în loc de titlu, era un strigăt de ré­ volta, amplificat pînă la negaţie absolute, prin mijlocirea acelei modalităţi literare care, împrumutînd un termen matematic, poate fi numită „reducere la absurd" în tragédie apar : un om fără cap, un om fără urechi, un om fără ochi şi fărâ picioare, un bătrîn eu pisici nègre şi slabe, în vîrstă de cîteva mii de ani, o femeie eu o la- crimă, o femeie eu o lăcrimuţă, o femeie eu o lăcrimioară, şi însuşi poetul Acţiunea se confundă eu un coşmar sau eu o halucinaţie Un personaj povesteşte cum două să- ruturi, pe care le-a primit în dar, s-au înmulţit fulgerător, au ajuns să-1 terorizeze şi 1-au împins la sinucidere ; schilozii cer ca toate femeile să fie ucise ; bătrînul eu pisici nègre şi slabe propovăduieşte, ca unică soluţie pentru izbăvirea lumii, „mîn- gîiaţi pisicile !", şi aşa mai départe Este sigur că, sub toate aceste extravagante, se poate descifra o intenţie artistică : aceea de a denunţa eu furie barbaria lumii burgheze moderne, dar această intenţie rămîne la stadiul grotescului ermetic ne- bulos în raport eu Vladimir Maiakovski, Misterul buf reprezintă un sait hotărît de la anarhia revoltei individuale — transcrisă în coşmarul absurdului — la manifestul politic, deschis şi coerent Ceea ce era amorf, tulbure, ininteligibil, în prima lucrare de tinereţe, se clarifică Optînd fârà şovăire pentru partinitate, poetul găseşte drum spre marea viaţă a poporului Cu patru decenii în urmâ, exemplul lui arată limpede care este singura ieşire din frămintarea sterilă a pseudoinovaţiei Semnul sub care avea să se dezvolte conseevent, după revoluţie, dramaturgia lui Maiakovski a fost tendinţa agitatorică Poetul scrie despre şi pentru mase ; el încearcă să aducă masele pe scenă, ca personaj principal El caută să spargă cadrul scenei, să-1 deschidă pînă la amploarea orizontului Microcosmosul teatral închis, căruia îi lipseşte eel de-al patrulea perete, nu poate satisface asemenea cerinţe Maiakovski încearcă şi reuşeşte să ridice universul teatral la dimensiunile gigantice aie luptelor politice şi sociale, dinamizîndu-1, activizîndu-1 în aşa fel încît spectatorul să devina un permanent participant la acţiunea spectacolului Dorinţa dramatur- gului de a-şi activiza publicul merge atît de départe, încît invita, în prefaţa Misteru- lui buj, ca toţi cititorii şi spectatorii de mai tîrziu să schimbe situaţiile piesei, s-o facă mereu actuală „Fixează proiectorul rampa să nu se întunece ! învîrte acţiunea să gonească, nu să curgă molcom ! Teatrul nu este o oglindă care oglindeşte Ci o lentilă care măreşte" — sună una dintre lozincile Băii Referindu-se tot la Baia, Maiakovski spunea, într-o discuţie de la Casa presei : „Rezolvînd problemele spectacolului, ne-am izbit de neajunsurile platformei scenice Am dărîmat o lojă, am spart pereţii şi, dacă va fi nevoie, vom sparge şi plafonul : dorim ca, din actele individuale, împărţite în şase sau şapte tablouri, să creăm o unică scenă de masă " Revoluţia în arhitectura sàlii, pe care o preconizează poetul — un procès deloc încheiat, ci cît se poate de actual şi în zilele noastre —, apare ca o consecinţă directă a revoluţiei în arhitectonica textului dramatic, a înnoinlor aduse de poet în însăşi structura gîndirii teatrale Inovaţia maiakovskiană vizează întoarcerea, pe un plan superior, la spiritul şi forma teatrului popular Principiul care dictează această orientare este acela al atractivităţii, al maximei înrîuriri şi atrageri a spectatorilor în dezbaterea politică desfăşurată pe scenă Cu alte cuvinte, al maximei accesibilităţi, înţeleasă în sensul cel mai înalt al cuvîntului, ca mobilizare activa a publicului De aceea, Maiakovski preia mijloace variate din arsenalul spectacolelor populare — spectacole de cire, spectacole de bîlei (La acuzaţia freeventà adusă lui că ceea ce face este bîlci, nu teatru, Maiakovski răspundea cu mîndrie că toemai bîlci doreşte să facă ) Aceste mijloace sint organizate corespunzător necesităţilor agitaţiei politice şi modelate conform exigenţelor compoziţiei artistice, transformîndu-se astfel în versiuni scenice vii, mai ample sau mai concise, aie vitrinelor de propaganda „Rosta" Pe plan dramaturgie, reformele maiakovskiene se traduc în primul rînd în transfigurarea acţiunii Esenţa, miezul literaturii scenice — acţiunea şi conflictul 68 www cimec ro Celé şapte perechi de prihăniţi (desen de Maiakovski penttu „Misterul buf") — capătă funcţii, valori, semnificaţii noi Nici o clipă, în faţa unei scene pe care se desfăşoară un spectacol Maiakovski, nu poţi crede că ceea ce vezi s-ar fi putut întîmpla întocmai şi în realitate, deşi re-Afisulde Maiakovski primului (desen spectacol făcut al pieseide autor „Misterul — Pctrograd buf ' cunoşti tot timpul idei, fapte, personaje 1918) ştiute din viaţă Acţiunea devine ea în- săşi figura de stil, de obicei hiperbolă, dramaturgul operînd în principal prin exagerare Ideea nu mai este o concluzie a subiectului, ci devine axa unei acţiuni- convenţie Mesajul se contopeşte eu su- biectul, conflictul devine figura de stil Pe o cale sau alta, dînd curs particulari- tăţilor talentului lor, mulţi dramaturgi de mai tîrziu aveau sa redescopere, fiecare altfel, principiile unei asemenea con- strucţii dramatice Misterul buf este prima piesă care concretizează poetica nouă a lui Maia­ kovski în teatru Ea este în întregime construite pe un joc al figurilor de stil, înlânţuite printr-o acţiune care mimează asemănarea eu vechile mistere médiévale Dar Maiakovski nu copiază structura acestor spectacole populare vechi ; epica Misterului buf este ea însăşi figurată, traducînd mesajul politic într-o amplă alegorie agitatorică Tablouri de polemică antireligioasă, în care acţiunea urmăreşte în primul rînd afirmarea noii filozofii, marxiste, stau alături de tablouri care relatează simbolic mersul evenimentelor revoluţionare (lupta cu foametea, recon- strucţfa) Forrnele şi procedeele de spec­ tacol popular au în principal menirea de a accentua eficienţa dezbaterii politice Clovnul, pe care toţi îl cotonogesc în re- www cimec roprezentaţia tradiţională de cire, împrumută chipul lui menşevicului îrapăciuitorist Raiul este locul cel mai potrivit pentru a ironiza filozofia tolstoiană a neîmpotri- virii la rău „Mîntuitorul", care vine păşind pe ape, este de fapt omul simplu, prin gura căruia Maiakovski propovăduieşte noua idéologie, în antiteză eu pre- dica de pe munte şi eu repetatele trimiteri la ea Misterul buf inaugurează astfel o specie teatrală nouă, un gen de teatru popular cult, a cărui primă ambiţie este agitaţia politică pasionată M »i icile piese agitatorice scrise între 1921 şi 1929 constituie un admirabil an- trenament de inovare a formelor teatrale, şi printre ele se găsesc capodopere minia- turale Ce-ar fi dacă ? sau Visuri de Intîi Mai într-un fotoliu de burghez (trei acte în cinci minute) este o sstiră scînteietoare, care alternează planul imaginar eu cel real eu o dexteritate şi eu o eficienţă pe care mulţi dramaturgi actuali i le-ar putea invidia Extrem de concisă, piesa izbuteşte să creeze atmosfera şi ritmul de vis, fără a pierde însă perspectiva ironică superioară în raport eu deliciile reveriei burgheze Se poate realmente vorbi aici de un efect de distanţare, prezent chiar în structura textului In Radio-Octombrie, „grotescă revoluţionară în trei tablouri", Maiakovski ob- tine eleganţa şi graţia unui balet caricatural în scenă se află un fotoliu şi un clo- pot ca de gară în fotoliu stă bancherul ; în faţa lui, înfăşurat în mantie, eu co- roana pe cap şi sceptrul în mînă, stă monarhul Bancherul îl muştruluieşte pe rege că nu a luat nici o măsură de prevenire a manifestaţiilor de solidarizare eu pro- letariatul sovietic, la data comemorârii Revoluţiei din Octombrie Bancherul iese ; iocul îi este luat, în fotoliu, de rege, care sună din clopot Apare primul-ministru şi scena se répéta, regele mustrînd, primul-ministru ascultînd Prin faţa fotoliului şi în fotoliu se perindă unul după altul : procurorul, generalul de jandarmi, şeful de post, poliţistul întreaga ierarhie a aparatului de reprimare specific statului bur­ ghez este parcursă astfel Piesa are construcţia unui mie poem satiric, anumite re- plici revenind ca un refren, fără să devină însă monotone ; fiecare personaj vorbeşte colorât şi expresiv, „individualizat" în raport eu funcţia lui socială Bogăţia şi inventivitatea modalităţilor de spectacol agitatoric popular, preco- nizate de Maiakovski, sînt inepuizabile în 1930, el série scenariul pentru cire : Moscova arde, destinât aniversàrii revoluţiei din 1905 Aici, fantezia poetului izbuc- neşte în cascade, legînd teatrul, filmul şi circul într-un grandios spectacol integral, lstoria devine epopee eroi-comică, direct înrudită eu vechile bîline ruse Faptele reale capătă dimensiunile unor violente caricaturi supradimensionale Un exemplu : modul în care Maiakovski înfăţişează satisfacţia reacţiunii după reprimarea demon- straţiilor din duminica neagră în arena se desfăşoară un bal deşănţat, prin mijlocul câruia trece, din cînd în cînd, cîte o caretă care duce condamnaţii la execuţie Apoi, din vîrful cupolei cade în mijlocul arenei o bomba care, explodînd, împrăştie în tot circul manifeste (Maiakovski a compus anume pentru acest spectacol mici poezii- lozinci de actualitate) Poliţiştii încearcă să prindă pe muncitorii care ascund mani­ feste, şi goana lor se transforma într-o urmărire acrobatică, din trapez în trapez Tînărul poet a scris puţin teatru Dacă ar fi dus pînă la capăt proiectul Come- diei eu crimă, dacă ar fi scris Miliardarii, dacă ar fi avut răgaz să realizeze celé doua proiecte concepute pentru Teatrul de Artă — acelaşi pe care îl atacase în atî- tea rînduri —, am fi avut în faţă un repertoriu nou, care ne-ar fi uimit prin bogă- ţie şi originalitate W apodopere sînt Ploşniţa şi Baia, nu numai fiindcă au fost scrise eu expe- rienţa mai multor ani de activitate în teatru, ci fiindcă atacă, de pe poziţii parti- nice, o problematică extrem de insemnată, părăsind relatarea hiperbolic-convenţio- naJă a istoriei pentru a discuta aspecte politice şi etice de imediată actualitate în perioada construirii socialismului Satira nu mai vizează aici burghezia dinainte de revoluţie sau de dincolo de granite, ci elementul burghez supravietuitor răstur- nărilor sociale, care s-a infiltrat în viaţa societăţii sovietice şi tinde s-o frîneze prin însăşi existenta lui Tinta ofensivei maiakovskiene o constituie micul-burghez, dar nu ca personaj izolat şi lipsit de putere Micul-burghez pe care îl înfierează Maiakovski reprezintà o filozofie şi un mod de viaţă, o etică şi o estetică Limba rusă are cîteva cuvinte, evasiintraductibile, pentru a desemna această plagă a societăţii : „bît", „obîvatel- 70 www cimec roSus (stînga) si jos : desCne de Maiakovski pentru piesa sa „Baia"; sau (dreapta) : moment din spectacolal „Baia" (TeatruI de Satira — 1953), interprétât de G Menglet (Pobedonosikov) si F Dimant (Momentalnikov) www cimec roşcina", „meşcianstvo" — expresii peiorative la figurât, care, toate, indică meschi- năria, lipsa de orizont, îngustimea de spirit, inerţia caracteristice micului-burghez „Filistinismul cotidian generează filistinismul politic", a spus poetul-dramaturg la o discuţie purtată la clubul „Pravdei" Ploşniţa şi Baia ilustrează întocmai acea- stà evoluţie a filistinului : Prisîpkin este filistinul care, de dragul unui confort ma- runt, „se rupe, trosnind din toate încheieturile, de clasa muncitoare" ; Pobedonosikov, Optimistenko, Ivan Ivanovici sînl mic-burghezi strecurati în activitatea politica, a căror principală ocupaţie constă în a profita De aceea, şi tonul celei de-a doua co- medii este mai grav, mai violent Maiakovski a subintitulat-o anume „dramă eu cire şi foc bengal", fiindcă socotea birocratismul un fenomen în stare să genereze con- flicte dintre celé mai dramatice Prisîpkin nu este un simplu produs al influenţelor străine (deşi, ca şi Oleg Baian, Rozalia Pavlovna şi Elzevira Renaissance, divinizează tot ce vine din Occi­ dent) ; el continua un mod de viaţă din oraşele ruseşti de dinainte de revoluţie Ma­ iakovski demonstrează că acest fel de trai, aparent inofensiv, nu poate coexista eu ideile comuniste Inevitabil, cetăţeanul care trăieşte pentru mărunte satisfacţii mic- burgheze se înstrăinează de socialism, devine parazit Ploşniţă Şi nu poate să acţio- neze decît împotriva orînduirii socialiste Piesa nu demască numai pe filistinul de pe scenă, ci atacă direct şi pe cel din sală Acesta este sensul ultimei tirade pe care Prisîpkin o adresează publicului : „Cetâţeni ! Fraţilor ! Semenii mei ! Scumpii mei ! De unde sînteţi?! Ce mulţi sîn- teţi ! Cînd aţi fost dezgheţaţi ? De ce zac numai eu în cuşcă ? lubiţilor, fraţilor, poftiţi aici la mine ! Pentru ce să sufâr numai eu ? " Afişul-fluture al spectacolu- lui glumea, la fel, pe seama spectatorului filistin, fără să se teamă că-1 va jigni : „Oamenii hohotesc şi se încruntă, La Teatrul lui Meyerhold, La comedia Plosnifa Cetăţene, grăbeşte-te la reprezentaţie ! 72 www cimec ro La casă e coadă, în sală e înghesuială, dar să nu te superi pe glumele autorului Nu despre tine e vorba, Ci despre cunoscutul tau" Celé două piese operează disecţia compléta a psihologiei parazitului parvenit, care Irebuie să recurgă la celé mai stranii forme de mimetism social pentru a su- pravieţui într-o lume potrivnică lui Prisîpkin crede sincer că revoluţia n-a avut ait rost decît să-i dea putinţa de a-şi satisface „cerinţele mari", cumpărîndu-şi dulap eu oglindă şi pian eu coadă Din ideologia socialistă, el n-a reţinut decît unele fraze, pe care le foloseşte în mod stereotip pentru a-şi justifica chiverniseala Caracteristică pentru acest erou, ca şi pentru Pobedonosikov, este referirea neîncetată la propria persoană, luată ca étalon suprem şi, în mod obtuz şi sama- volnic, substituită puterii proletare Aceste personaje sînt mai dezgustătoare decît filistinii sadea, pentru că se pretind purtàtoare aie noului şi practică o démagogie revoltătoare Tocmai pe planul tiradelor demagogice şi al solemnităţilor birocratice se întîlnesc şi se recunosc toţi filistinii din celé doua piese Ei operează denaturări hidoase ale lozincilor socialiste Directorul grâdinii zooiogice din lumea viitorului îi defineşte tocmai prin acest mimetism monstruos, arătînd că filistinii „se câţărau pe stejarii operelor, intonînd Internaţionala, şi îl tundeau pe Tolstoi à la Marx" Imaginînd nunta de la frizerie, Maiakovski batjocoreşte mania mic-burgheză de a drapa orice moment din viaţa personală în solemnitate oficială demagogică Prefăcătoria lui Pobedonosikov este mai accentuate şi mai dăunătoare El îşi face apariţia în scenă proferînd celebrele discursuri — demne de un Farfuridi ac­ tual — începute, invariabil, eu „aşadar, tovarăşi !" „Dirdirco", sau, pe ruseşte, „glavnacipups", nu mai este un parazit aruncat la periferia societăţii, ci un para- zit agresiv, luptînd din răsputeri pentru a se menţine U n muncitor 1-a întrebat, la o discuţie, pe Maiakovski, dacă nu minimalizează dificultăţile luptei pentru socialism, înfăţişîndu-le pe un ton de glumă, cînd ele sînt cît se poate de grave Maiakovski a răspuns că adevărul trebuie privit în faţă şi că greutăţile nu trebuie nici îndulcite, nici acoperite, ci demascate eu ură De aceea, conflictul este, în Baia, adus pînă la o ascuţime extremă Personajele negative sînt nocive şi au destulă putere pentru ca lupta împotriva lor să fie anevoioasă şi lungă, şi totuşi nici un moment spectatorul nu are impresia de negativism Nu numai fiindcă Maiakovski afirmâ, de la rampa, în forma directă de lozincă sau de mars scandât, idealurile comuniste ; şi nu doar prin acţiunea celor cîtorva personaje po- zitive, schiţate în linii puţine (schematismul este aici voit şi simbolic, convenţiona- litatea satirei hiperbolice neîngàduind prezenţa unor caractère, în sensul clasic al cuvîntului) Ci pentru că întregul sistem de idei pe care sînt clădite piesele este patetic-afirmativ Aşa cum răul este desemnat printr-o figura de stil (de pildă, Ploş- niţa) elementul pozitiv, ideal, e semnificat prin simbolul viitorului, fie adus în scenă printr-un sait imaginar peste zece cincinale, fie proiectat în prezent prin ficţiunea maşinii timpului şi a femeii fosforescente Viitorul-prezent este zugrăvit eu veselie, eu încredere, eu o forţă agitatorică nesecătuită, scăldat în strălucirea acelui „patos ironic" despre care Maiakovski vorbea eu înflăcărare Şi, adeseori, însuşi acest viitor- prezent, acest ideal, se defineşte prin ceea ce respinge : femeia fosforescentă nu pri- cepe vorbele lui Pobedonosikov despre circulaţia hîrtiilor, oamenii din presupusa Rusie a anului 1965 nu înteleg de ce Prisîpkin bea şi cîntâ romanţe Valoarea unei opère de artă este determinate de ansamblu, ea nu poate fi apreciată doar în func- ţie de un element sau altul : Maiakovski nu este negativist, deşi descrie eroi ne- gativi primejdioşi, şi nu este trivial, deşi foloseşte expresii dintre celé mai tari, mergînd pînă la înjurătură (ca şi în poème, de altfel), fiindcă prin întregul ope­ relor sale el apără orizontul comunist, entuziasmul, creaţia U eloc întîmplător, celé doua piese demască, în acelaşi timp, filistinismul politic şi pe eel artistic Stigmatizarea artei mic-burgheze constituie o componentă orga- nicâ a luptei pentru puritatea ideologică 73 www cimec roMaiakovski se războieşte eu romanţele, eu poezioarele dulcege, eu trivialita- tea cîntecelor despre dragoste, pe care le numeşte „procedee primitive de prostire a masei", tratîndu-le cu acelaşi dispreţ cu care înfăţişează sentimentalismele amo- roase copiate după romanele melodramatice în Boia, dramaturgul întregeşte imaginea „esteticii" filistine, adăugîndu-i idi- lismul, ca rezultat al atitudinii birocratice faţă de artă Este semnificativ : toţii eroii negativi îl acuză pe autor de negativism Discuţia dintre aceste personaje şi regizor se transforma într-o bătălie desfăşurată împotriva acelui soi de filistinism care, vrînd sa treacă drept principial, nu izbuteşte să fie decît dogmatic Pobedonosikov, Mezaliansova, Ivan Ivanovici refuză hotărît satira : „Totul e prea exagérât In viaţa reală lucrurile nu se petrec aşa " Servilismul lor înnăscut nu poate să suporte cri- tica adresată unui „tovarăş de răspundere, activist eu stagiu vechi" Psihologia lor de spectatori care se erijează în critici rămîne psihologia slujbaşului obişnuit să privească orice om aflat într-o muncă de răspundere eu infinit respect pentru ie- rarhie, uitîndu-se, vorba lui Belvedonski, „ca raţa la balcon" Argumentele lor sînt împrumutate direct din practica birocratică : „numai datele verificate de procura- tură şi date publicităţii de controlul muncitoresc-ţărănesc pot fi transformate în imagini simbolice " Aceleaşi personaje sînt gâta să aplaude cu încîntare aşa-zisa artă care re- flectă un aşa-zis frumos : „Viaţa frumoasă, oamenii vii, frumoşi Aduceţi pe scenă băieţi vioi, în cadrul unor decoruri frumoase, iar, pe de altă parte, arătaţi descom- punerea burgheziei" — cere Mezaliansova Maiakovski stabileşte astfel o legătură directă între atitudinea filistină, birocratică, faţă de artă şi evaziunea în tematica istorică (vezi pantomima parodiei din actul IV), refugiul în repertoriul clasic (Po­ bedonosikov strigă „înapoi la clasici") şi automulţumirea acelor birocraţi care nu vor să fie cît de cît atinşi de critică însuşi numele lui Optimistenko indică acest pseudooptimism caracteristic birocraţilor I-a fost adusă lui Maiakovski nu o data învinuirea că piesele sale nu pot fi înţelese de mase E greu de imaginât o nedreptate mai mare Maiakovski inaccesi- bil ? El care, printre primii dramaturgi contemporani, a preconizat democratizarea teatrului, întoarcerea la spectacolul popular ? Doar hiperbolele şi simbolurile ma- iakovskiene nu sînt niscaiva născociri estetizante, ci s-au născut toemai din împle- tirea practicii agitatorice cu mijloacele împrumutate direct de la creaţia populară — de la basm, snoavă, bîlină Asemenea înţelegere simplistă a accesibilităţii — arată, pe drept cuvînt, poetul — presupune un nesfîrşit dispreţ faţă de publicul popular, deoarece nu se întemeiază decît pe părerea că masele nu pot să înţeleagă imaginea artistică De aceea, dramaturgul pune în gura lui Pobedonosikov replica : fie vorba între noi, sîntem o clasă tînără, şi muncitorul este un copil mare", şi îi răspunde direct printr-o lozincă scrisă anume pentru spectacol : „Unii spun : •«spectacolul e minunat, dar de neînţeles pentru mase»- Snobismul boieresc mai lăsaţi-1 ! Masa nu se descurcă mai prost decît dumneavoastră" U nele partieularităţi ale creaţiei maiakovskiene îşi găsesc un corespondent ime- diat în dezbaterile teatrale de astăzi Caracterul popular al artei, mai precis ac- cesibilitatea, concepută ca maxima atractivitate, ca forţă mobilizatoare a publi- cului ; patosul afirmativ, exprimat nemijlocit in forma lozincii şi a marşului ; in- transigenţa partinică în combaterea filistinismului ; răfuiala neobosită cu toate ră- măşiţele mic-burgheze din gustul artistic al unor spectatori — toate acestea consti- tuie rezolvări exemplare ale unora dintre celé mai însemnate problème ale teatru­ lui realist-socialist Şi, mai ales, strădania de a créa spectacole populare vii, pro­ pagandists, care să contopească expresivitatea subtilă a culturii teatrale contem­ porary cu vigoarea formelor spectaculare vechi, populare, îl arată pe Maiakovski ca pe un deschizător de drumuri, al cărui pionierat cheamă la acţiune — Ana Maria Narti www cimec ro ■:'■■■■■ : i :;•?;;:«•■ p, s*» Scenă emul lui Octombrie" de Maiakovski (Institutul de teatru „I L Caragiale") Sctna din „Baia" de Maiakovski (Teatrul Muncitoresc C F R ) www cimec ro